text: [{"text_idx": "#000002", "text": "7 uru jallu qallta phaxsin 2022n marana, Dina Boluarte, Peru\u0301 markan sullki\u0308r irpirix jili\u0308r irpirjam makhatawayi. Uku\u0308rux amtkan\u0303 jach\u2019a uru\u0308nwa nayri\u0308r kutiw ma\u0308 kullakax jili\u0308r irpirjam utt\u2019asiwayi, ukampins jupatakix unxtasin\u0303a, chhijllaw utjan\u0303ap mayiwi ukat jaytxan\u0303ap mayiwi ukanak janiw amuyka\u0308nti."}, {"text_idx": "#000003", "text": "200 mara jilaw Repu\u0301blica sutimpix ma\u0308kiptxi ukhamat ma\u0308 kullak irpirinin\u0303ataki. Ukhat jichhakamax jupan suyt\u2019an\u0303ap mayipxaraki."}, {"text_idx": "#000004", "text": "Ange\u0301lica Motta Ochoa, antropo\u0301loga warminakat arsuri ukhamarak chacha warmituqit yatxatatax Anti\u0301gona tuqitakix arst\u2019arakiwa \u201cpoli\u0301tica tuqin kullakanakax chikanchasipxan\u0303apax askiwa kunalaykuti\u0308 taqinitakiw democraciax utji\u201d"}, {"text_idx": "#000005", "text": "\u201cAskiwa, chachanakan poli\u0301tica uksan irpxarupxan\u0303apax askit sasinx janiw khitis jiskt\u2019askanti\u201d sasin yapxat\u2019i."}, {"text_idx": "#000006", "text": "Nayrja maranakat pachaw kullakanakax utan lurawinakamp phuqhirikikaspas ukjam un\u0303t\u2019ata, chachanakakiw poli\u0301tica uksan chikanchasin\u0303 yatipxi. Peru\u0301 markanx ma\u0308 kullakaw irpxaruski."}, {"text_idx": "#000008", "text": "Dina Boluartex poli\u0301tica uksanx sullki\u0308r irpiri\u0308nwa, partido de izquierda uksata Pedro Castillox jili\u0308r irpiriraki. Boluartex ancashina uksankiriwa, qhichwa arut arst\u2019asiri ukhamarakiwa. A\u0301ncash markax norte de Peru\u0301 uksan jikxatasi."}, {"text_idx": "#000009", "text": "Corrupcio\u0301n luririw saw Castillorux juchanchapxi, ukatx nayraqataw, Peru\u0301 Libre ukarux ministrax jaytxa\u0308na ukatx Vladimir Cerro\u0301n jupax kipkaraki, ukharux Castillo irpiriw jaytxaraki\u0308nxa . T\u2019aqxtawix janiw kuna askikansa, jupax electorado ukarux janiw ya\u0308qawaykit saw Motta Ochoax arst\u2019i."}, {"text_idx": "#000010", "text": "\u201cDina Boluartex kunti kampan\u0303anx arst\u2019awaykan ukarux janiw phuqhawaykiti. Pedro Castillox janirakiw kuna aski lurawinakas un\u0303stayawaykiti. May may lurawinakampiw phuqhapxax sasinw markachirinakarux arxatyt\u2019apxa\u0308na, markatak aski jumanakatak aski sasina, taqi ukanakax suyt\u2019ataw jikxatasiway sarakiw antropologax arst\u2019araki.\n7 uru jallu qallta phaxsinxa, Pedro Castillox Congreso de la Repu\u0301blica suyt\u2019ayaraki ukatx Boluarte jili\u0308r irpirjamaw utt\u2019asiraki. Ukampirus janiw kuna turkakipaws utjaykit mayni irpirinakat sipans jisk\u2019achasin\u0303a yanqhachan\u0303anakak utjayi."}, {"text_idx": "#000011", "text": "\u201cDina Boluartex jisk\u2019achiri ukhamarakiwa, poderes de las e\u0301lites econo\u0301micas ukanakarus arxatarakiwa taqi ukanakaw un\u0303jasiwayaraki markachirinakax voto ukampis yanapt\u2019apxa\u0308nwa jupanakarux wila wartawimp yanqhachawimpiw kutiyaraki \u201d, saw Motta Ochoax arsti."}, {"text_idx": "#000013", "text": "jallu qallta phaxsin 2022n marana, juramentacio\u0301n luratapat k\u2019umiwinak utjki uksatx Boluartex \u201cma\u0308 jan waliwa, jisk\u2019achawiw warminarux janiw yaqa\u0308wix utjkit saw arsu\u201d. Kullakanakax wali kusisitapxan\u0303apaw ma\u0308 jili\u0308r irpir kulak un\u0303jasax saraki\u0308nwa."}, {"text_idx": "#000014", "text": "Unxtasiwinx un\u0303jasirakiwa Universidad Nacional Mayor de San Marcosuksan katuntawinakas utjarakiwa,walja pallapallanakaw jach\u2019a yatiqan\u0303 utarux mantantapxa\u0308n ukatx khitinakati markanakat unxtasiwimp phuqhap jupanakar ukhamarak yatiqirinkaruw katuntawayaraki. Maysatx markachirinakax phiskasin\u0303 munapxit saw un\u0303t\u2019ayapxaraki\u0308nxa uksatx janiw qhana yatxatawis utjkanti."}, {"text_idx": "#000015", "text": "Nayri\u0308r jili\u0308r irpiri kullakatakix qallta phaxsinx may mayiwinakaw utja\u0308na, yanqhachawi 60t jilaw jiwatax utjji (58 bombas lacrimo\u0301genas ukamp yanqhachata) ma\u0308 chimpu jaytawiw utji."}, {"text_idx": "#000017", "text": "Uywa awatirinakax samaran\u0303awjanw samarasipki. Khamed Najim jupan jamuqapa, iyawst\u2019atamp un\u0303t\u2019ayata."}, {"text_idx": "#000018", "text": "Ni\u0301ger markax A\u0301fricanx phisqhi\u0308r jach\u2019a markawa 1 267 000 km2 ukch\u2019an jikxatasi. ukampins sapa patakat 80 % ukja uraqipax Sahara ch\u2019usarawja uraqinkiwa, ma\u0308 chiqawjakiw ch\u2019uxn\u0303awjax jikxatasi. Akax Wikipediatuqiw un\u0303t\u2019ayasi:"}, {"text_idx": "#000019", "text": "Le de\u0301sert progresse de 200 000 hectares chaque anne\u0301e. Les programmes gouvernementaux de reforestation se heurtent aux fre\u0301quentes se\u0301cheresses et a\u0300 la demande croissante en bois et en terres agricoles. Depuis 1990, la fore\u0302t a perdu un tiers de sa surface et ne couvre plus que 1 % du pays. 8 % seulement du territoire rec\u0327oit plus de 400 millime\u0300tres de pluie par an qui autorise une agriculture satisfaisante. En 2015, le pays est en situation de pe\u0301nurie alimentaire structurelle."}, {"text_idx": "#000021", "text": "Ukhamataw jallu puriwix jan utjkiti, markachirinakax aynacht\u2019ataw jikxatasipxi, maysatax uma phuch\u2019unakas ukjamarak uma katuqan\u0303 chiqanakax utjarakiwa markachirinkax ukjamataw yanapt\u2019atapxaraki."}, {"text_idx": "#000022", "text": "Juk\u2019ampins khitinakati\u0308 uywanakamp maysata maysaru sarapk jupanakaw aynacht\u2019at jikxatasipxi."}, {"text_idx": "#000023", "text": "Nigerina markanx walja kikip sarawin jisk\u2019a markanakaw utji hausas (55,4 % markachirini), zarmas (18,2 %), tuaregs (11 %), peuhls (6,5 %), kanouris (4,2 %), songhais (4 %) ukat yaqhanakampi. Tuaregs ukat peuls jupanakax uywa uywanakampiw jakasipxaraki."}, {"text_idx": "#000024", "text": "Ni\u0301ger markan \u201cbombeo\u201d chiqawjan ma\u0308 tama waka uywanaka. Khamed Najim jupan jamuqapa, iyawsatamp un\u0303t\u2019ayata."}, {"text_idx": "#000025", "text": "Aka chiqawjax wasarawja ukhamaw aksanx wan\u0303a pachaw uywachirinakarux jan walt\u2019ayi."}, {"text_idx": "#000026", "text": "Tuaregs uksan uywa awatirinaka. Khamed Najim jupan jamuqapa, iyawsatamp un\u0303t\u2019ayata."}, {"text_idx": "#000027", "text": "Alayankir Ni\u0301ger tuqinxa, jallux kimsa pusi kutikiw maranx puri, ukhamipnaw wan\u0303a pachax utjaraki, ukax sapa maranw un\u0303jasi. Akham jan walt\u2019a\u0308wix khitinakatix uywanak uywasipki jupanakarux maysat maysaruw saranukuyi, kawkhanxay jallux purxatchi ukhamat pastunakas ch\u2019uxn\u0303tki ukawjanakar uywanak anakin\u0303ataki."}, {"text_idx": "#000028", "text": "Kawkhanti pastux ch\u2019uxn\u0303tki\u0308 ukjanw uywanak awatisipki. Khamed Najim jupan jamuqapa, iyawsatamp un\u0303t\u2019ayata."}, {"text_idx": "#000029", "text": "Wan\u0303a pachan jikxatasipxipanx uywanakaw sinti aymacht\u2019at jikxatasipxaraki. Usunakas sartxaraki jall ukhamataw aka yatiyawinx Tv5Monde peuls uksankir uywa awatirinakatx un\u0303t\u2019ayasi:"}, {"text_idx": "#000030", "text": "Wan\u0303a pachankasinxa, kawkhans askin jakasipxasp ukwa thaqhapxi ukhamarakiw jallu purxatan\u0303aps suyapxaraki."}, {"text_idx": "#000031", "text": "Tuaregs uksankirinakax kamillunakataw sarapxi. Khamed Najim jupan jamuqapa, iyawsatamp un\u0303t\u2019ayata."}, {"text_idx": "#000032", "text": "Uka wan\u0303a pachanx kamillu, qala kayu ukat waka uywanakampiw 80t 120 metros manqhat uma waysuyapxi."}, {"text_idx": "#000034", "text": "Llakt\u2019asin\u0303ans jikxatasipkchi ukjas kusisitapxarakiwa. Uywanakatakix janiw manq\u2019an\u0303as utjkiti ukhamarakiw umas umt\u2019apxan\u0303apatak utjkiti, ma\u0308 qawqha pachatx pastus ch\u2019uxn\u0303tki\u0308 ukhax uywanakarux sist\u2019ayan\u0303kamaw manq\u2019ayapxaraki. Ukampix kunatix phuqhan\u0303ak uksa phuqhapkasp ukjamaw jikxatasipxaraki."}, {"text_idx": "#000036", "text": "Aka wan\u0303a pachan yanapt\u2019an\u0303atakix nigerino irpirix amtanak yanapt\u2019an\u0303 amtaraki, OpenEdition un\u0303t\u2019ayawtuqinx markachirinakar yanapt\u2019an\u0303tuqitw un\u0303t\u2019ayi \u201dprograma de regeneracio\u0301n natural asistida\u201d ukjam amtampiw nigerino irpirix saranti:"}, {"text_idx": "#000037", "text": "Dans ce pays, le processus a commence\u0301 dans certaines re\u0301gions au milieu des anne\u0301es 1980 et est a\u0300 l'origine du reverdissement dont l'e\u0301chelle est fournie a\u0300 au moins cinq (5) millions d'hectares et en particulier dans des re\u0301gions ayant de fortes densite\u0301s de population ou\u0300 les paysans ont presque litte\u0301ralement \u00ab inte\u0301gre\u0301 \u00bb de nouveaux parcs agroforestiers avec des densite\u0301s, qui varient de 20 a\u0300 80 arbres/ha."}, {"text_idx": "#000038", "text": "Aka markanxa, yaqhip chiqawjanakanx yanapt\u2019an\u0303 amtampix 1980 maratpachaw sarantata, niya phisqha waranq waranq iktaryaw ch\u2019uxn\u0303atatayata, yaqhip markachirinakax quqanak ayruntapxi ma\u0308 iktaryanx 20 ukat 80 quqaw utjaraki."}, {"text_idx": "#000041", "text": "Yatiya\u0308wirjamax Ucraniax qhipa phaxsinakan ch\u2019axwawipanx Soledar marka niya Bajmut jak\u2019anx aynacht\u2019irjamataynawa, Alemania markax Leopard tankinak Ucrania markarux janiw churan\u0303 munkataynati ukatx ruso markatx ch\u2019axwawinx walja markachiriruw jiwarayatayna ukjamarakiw lus qhantayan\u0303 jiniraruranak yanqhachatayna, nawirar qhi simanatx ucranianunakax redes sociales tuqiw un\u0303t\u2019ayapxatayna.\nUcranianonx chachatak warmitakix grama\u0301tica thakhinx mayjt\u2019iwa, saraksnawa, \u00abvchytel\u00bb (\u0432\u0447\u0438\u0442\u0435\u043b\u044c, yatichir jilata) ukatx \u00abvchytelka\u00bb (\u0432\u0447\u0438\u0442\u0435\u043b\u044c\u043a\u0430 ukax yatichir kullakatakiraki). Yatxatatuqitakix chachatak san\u0303akis ukakiw apnaqataraki, yaqhipanakanw warminakatakix utjaraki pichiri jan ukax qulliri ukanakanx janiw chachatak warmitakix ma\u0308 aruk apnaqaskiti.\nFacebook uksan Katerina Zinass psico\u0301loga jupax ma\u0308 qillqat un\u0303t\u2019ayawayi, uksan sarakiwa psykhologynia (psico\u0301loga warmi) sutix llakt\u2019asiyituwa ukhamarak \u201csexista\u201d ukjamaw saw saraki. Zinass jupax sarakiwa ma\u0308 yatxatat kullakatakix \u00abPani\u00bb ukwa apnaqapxan\u0303apa. Un\u0303t\u2019ayatax 19 000 \u00abkusawa\u00bb, 6800 amuy qillqa ukatx 2700 wasitam un\u0303t\u2019ayawinak utjayawayi."}, {"text_idx": "#000042", "text": "Amuy qillqat tuqinx kunayman amuyunakaw utji, niyakixay markachirinakax may may amuyunakap qillqt\u2019apxanxa. Manqhaxanx amuyunakax un\u0303jasiraki."}, {"text_idx": "#000043", "text": "Descolonizacio\u0301n tuqit may may amuyunaka"}, {"text_idx": "#000044", "text": "Ucranianx nayrjatpachaw warmir san\u0303xatx aruskita. Aru pirwanx warminakar san\u0303atakix janiw utjkiti ukakiparakiw yatxatatuqinakatsa. Zastupnytsia (\u0437\u0430\u0441\u0442\u0443\u043f\u043d\u0438\u0446\u044f, diputado), ministerka (\u043c\u0456\u043d\u0456\u0441\u0442\u0435\u0440\u043a\u0430, warmi ministra), matematykynia (\u043c\u0430\u0442\u0435\u043c\u0430\u0442\u0438\u043a\u0438\u043d\u044f, warmi matema\u0301tica).\nDescolonizacio\u0301n uksat juti: ucraniana arump sarawimpix ruso arump sarawipampitx jayarstiwa. Nayra sarawitpachaw ipiryu ruso ukjamarak Unio\u0301n Sovie\u0301tica ukampix pachpa markan arunakapax janiw jach\u2019achayatakiti. Siglo XIX ukanx imperiales irpirinakax ucraniano aru chhaqtayan\u0303atakix walja kutiw yant\u2019apxa\u0308na. Sovie\u0301tico un\u0303t\u2019atanakax ucranianox qhiparstatakaspas ukjamun\u0303japxa\u0308na."}, {"text_idx": "#000045", "text": "Unio\u0301n Sovie\u0301tican aynacht\u2019atap qhipatax Ucraniax Imperio ruso ukar jaqkatataska\u0308nwa ukatx ucranianox pata markan arupakaspas ukjamanawa, ukhakamax jilpach markax ruso arsurikiskanwa. 2022, rusa markan Ucrania uksanx ch\u2019axwawiw utjawayi, ruso chhaqatawayiwaukatx jilpach ucranianonakaw pulitika amta sarakaspas ukham amuyawapxi."}, {"text_idx": "#000048", "text": "Facebook tuqin amuy arunaka jamuqata."}, {"text_idx": "#000049", "text": "Jumampix iyawatwa kunalaykutix \u00abchlenkynia, likarka (\u043b\u0456\u043a\u0430\u0440\u043a\u0430, warmi qulliri) san\u0303 muni, psykhologynia\u00bb ukat yaqhanakampix janiw walt\u2019aykiti, chiqpachans ukjam arunakax arusarux janiw jach\u2019anchaykiti. Nayatakix \u00abpani yatichiri, pani likar\u00bb ukax askikiwa psykhologynia, medykynia (\u043c\u0435\u0434\u0438\u043a\u0438\u043d\u044f,warmi qulliri) uka arunakax janiw askikiti."}, {"text_idx": "#000051", "text": "Himalaya argeli quqa tununak irnaqirinakax amparamp sich'japxi. (Edgeworthia gardneri). Lhakpa Sherpa jupan jamuqata Nepali Times uksatuqiw apaqata. Iyawt\u2019atapamp un\u0303t\u2019ayatawa."}, {"text_idx": "#000053", "text": "Nepal markanx quqanak ayrusaw jilayapxi, ukaquqanakasti\u0308 walja qullqi churaraki. Qhipa maranakanx Edgeworthia gardneri yaqha markanakar aljan\u0303ax juk\u2019ampiw jilxatawayi, Himalaya uksan quqanakapax Japo\u0301n markanx sinti munatawa kunalaykutix papil qullqi, pasaporte, suwrinaka, istampillanaka ukat yaqha papilanak/ laphinak imprimin\u0303atakiw aski."}, {"text_idx": "#000054", "text": "Uka quqax argeli sutinirakiwa, Himalaya tuqinx argeli quqax sayarux 1500-3000 luqawa, quqan thaqhatatapx Sindhupalchok, Dolakha, Taplejung, Ilam, Baglung, Myagdi ukhamarak yaqha markanakanx aljan\u0303atakix walwa achuyan\u0303 qallanatapxi.\n\u201cArgeli quqax nanaktuqinak yaqha markar aljan\u0303atakix achuyata\u201d sasinw Lhakpa Sherpax qhanancht\u2019i, jupasti quqanak achuyaraki ukatx Dolakha uksan papil luraraki. \u201cPa\u0308 waranq waranqatx jilwa rupias nepali\u0301es qullqi munisipyurux apani (15 405 do\u0301lares estadounidenses \u2013 ch\u2019uxn\u0303a qullqi)\u201d."}, {"text_idx": "#000055", "text": "Quqamp Nepal markachirinakamp Narayan Manandhar jupan panka qillqataparjamax qhanancharakiwa, China markataxay \u201csiglo XIV\u201d ukhax Nepal markar amparamp papil luran\u0303ax un\u0303stchispa\u0308n ukjamwa un\u0303t\u2019ayasi. Niyapunix 700 maraw tamang Rasuwat ukhamarak Dolakha lokta quqa apnaqatayna.\nNepal markax Japo\u0301n markarux tunka marats jilaw quqa apayxatayna, maysatax mitsumata ukaw lantincharaki japone\u0301s papil \u2013 laphi lurapxarakirita\u0308na. Kiran Kumar Dangol amparamp papil luran\u0303 phawrik tamankirix sarakiwa:"}, {"text_idx": "#000058", "text": "Aku\u0308runakanx Nepal markanx 55n chiqawjanw argelix achuyata.Ma\u0308 jisk\u2019a quqawa laphinakan wan\u0303a chiqawjan ch\u2019iwituqin achurirakiwa, tunupax wila anti ukjamarak jach\u2019araki ukatx panqaranakapax q\u2019illuraki. Quqax akjam sutinakaniwa arili, arkaale, tinhaange lokta, pachyaar satarakiw gurung uksana, warpadi satarak tamang uksana ukatx dhyarpati satarakiw sherpa uksanxa, uraqix kunjamachiy ukjamaruw jank\u2019akipun kimsa luqa alayarux jilaraki. Ukampirus uraqirux wan\u0303suwitx jark\u2019aqarakiriwa."}, {"text_idx": "#000060", "text": "\u201cYaqha quqanakat sipans janiw laq\u2019unakax yanqhachirikiti\u201d saw Sherpax qhananchi. Ukampirus amuyump yapuchan\u0303awa: thayapachak ukjax wan\u0303sun\u0303 yatiraki.\nAyruntatak ukjatx phisqha marataw apthapin\u0303a, taypi sata phaxsit anata phaxsikamax samipax janq\u2019ukiw tukuraki. Argelix umanitapatx ch\u2019uxn\u0303arakiw ukax janiw wakiskirikarakiti.\nTunu manqhanki papil luran\u0303atakiw aski ukatx pataxa\u0308nkirix chinun\u0303 luran\u0303atakiraki maysatx yaqha markanakanx argelin saphipax sarna usu qullan\u0303atakiw aski. Kimsa kast argeliw utjaraki patak rupias nepali\u0301es (0.77 do\u0301lares estadounidenses) 575 rupias nepali\u0301es (4.43 do\u0301lares estadounidenses) ukha qullqiw ma\u0308 kilun chinipaxa."}, {"text_idx": "#000061", "text": "\u201cArgelix Himalayan markanakapanx qullqi chuririw\u201d saw Juqal papelarankir Benu Das Shrestha jupax arst\u2019i, \u201cquqax janiw umamp qarpan\u0303akit ukampirus jasakirakiw apthapin\u0303ax sarakiwa\u201d.\nChet Bahadur Sherpax Dolakha uksankir yapuchirirakiwa 40 irnaqiriniwa, jupanakax pa\u0308 phaxsi irnaqasinx 1000 rupias nepali\u0301es (7.70 do\u0301lares) qullqi ma\u0308 urunx katuqapxi.\n100 481 toneladas ukjaw ma\u0308 maranx achuyat saw Centro de Investigacio\u0301n ukatx Capacitacio\u0301n Forestal ukax un\u0303t\u2019ayi, 2.091 waranq waranq iktaryaruw yapuchata, 400 gramos papilaw lurata. 2015-2016 maranx Japo\u0301n markarux 60 000 kiluw aljata, 36 waranq waranq rupias nepali\u0301es (277 263 do\u0301lares) ukhaw chaninchata. 2022 maranx 95 000 kilu ukhaw aljata.\nVijay Suvedi, biotecno\u0301logo, Centro de Investigaciones para la Ciencia Aplicada ukhamarak Tecnologi\u0301a Tribhuvan jach\u2019a yatiqan\u0303 utatx Napal markan argeli quqa achun\u0303ar ch\u2019amanchan\u0303ax askiw saw un\u0303t\u2019ayapxi."}, {"text_idx": "#000063", "text": "Yaqha markar quqa aljan\u0303ax markan wali un\u0303t\u2019ataspawa, ukakipkarakiw pashmina, jant\u2019akunak ukatx isinaka. Niyak papil luratakipanx khithinakati\u0308 achuyapk jupanakax laphinakapa, tununakapa ukatx saphinakaps aljapxarakispawa.\nNepal markankir \u201cAsociacio\u0301n de Fabricantes de Papel Hecho a Mano\u201d uksatx Kiran Dangol jupax argeli juk\u2019amp aljan\u0303atakix yaticha\u0308winak wakt\u2019ayaraki:"}, {"text_idx": "#000064", "text": "We have the next generation of designers who are really good. By tapping into local employment, we can increase the demand for Nepali paper locally and globally."}, {"text_idx": "#000065", "text": "Juk\u2019amp luririnakaw utji. Irnaqaw utjkipanx uraqpachn nepali\u0301 papil thaqhapxan\u0303apatakix jilxataysnawa."}, {"text_idx": "#000069", "text": "Sapa maran 3 uru makiptkipan jallu qallta phaxsin amtasi Markanx janchit usutanakan urupaw amtasi , Trinidad ukatx Tobago markan janchit usut markachirinakatakix uka uru amtan\u0303ax utjkiti."}, {"text_idx": "#000070", "text": "Organizacio\u0301n Mundial de la Salud (OMS) uksatuqix sapa patakatx 15 % ukhaw uraqpachanx janchit usutanakax utji sasinw un\u0303t\u2019ayi. Trinidad ukat Tobago, markanx niyapuniw 210 000 markachirix janchit usut jikxatasapxi.\nTrinidad ukat Tobago markanakanx \u201ctratados internacionales\u201d ukanakx waljwa rixuntapxi, Convencio\u0301n de Naciones Unidas uksat Derechos de las Personas con Discapacidad ukatakix 2014 maranx kipkarakiw rixuntapxi, jichhakamax janchit usutanakan mayiwinakapar jaysan\u0303atakix janikiw jichhakam sarantkiti."}, {"text_idx": "#000071", "text": "Kawkinirinakans jan ya\u0308qawix utjki, k\u2019umar jakawtuqina, yatichawtuqina, irnaqawtuqina, utanin\u0303ana k\u2019an\u0303askut saran\u0303anakana.\nParafraseando Nicola\u0301s Maquiavelo, uraqpachanx kimsa kasta jaqiw utji: yaqhipanakax amuyapxiwa, yaqhanakasti qhanancht\u2019atarakiw amuyapxi ukatx mayninakax janiw amuyapkiti."}, {"text_idx": "#000073", "text": "Bolivia, Gran Chaco markatx 11n waynaw may may markanakatindi\u0301genas ukat afrobolivianas uksat ma\u0308 yatichawin chikachasiwapxi Roipea Taperai sutinchtaraki, kastill arunx \u00abAbriendo Sendas\u00bb san\u0303 munaraki. Jikthaptawix ikusistimat amuykipt\u2019an\u0303atakirakiwa pacha turkakiptan\u0303xat un\u0303t\u2019ayapk uksa markanxa Yatichawtuqitx juk\u2019amp akan ullart\u2019asma. Mayni yatichawin chikanchasirimpiw aruskipt\u2019ata."}, {"text_idx": "#000075", "text": "Cue\u0301llar Ferna\u0301ndez yatichirix yatichawtuqinx walja arunakat amuykipt\u2019i ma\u0308 maranx yatiyaw yatiyirinaktuqit un\u0303akipatawa \u00abindi\u0301gena\u00bb Jupax kunti yatiyaw yatiyirinakax un\u0303t\u2019ayapk uksatuqitw amuykipan\u0303 yatiraki, pachpa markan jakasirinakat amuykipan\u0303atakiw jawillt\u2019i. Aka jisk\u2019anx amuyunakap un\u0303t\u2019ayaraki."}, {"text_idx": "#000077", "text": "Benjami\u0301n Cue\u0301llar (BC): jisnaw aka qhipa pachanakanx indi\u0301genas arurux mayxt\u2019ayawinkaw utji. Nayra pachax indi\u0301gena arumpix pisin jakasiriw san\u0303s munkaspan ukhmaw amuyasirakinxa, ukmapis jichhax indi\u0301genas jupankax uraqinipxiwa, marka apnaqawinipxiwa amuyt\u2019anipxiw ukhamarak ch\u2019amanipxi. Maysatuqitx yaqhipankax marka apnaqawinx chikanchasipxarakiwa.."}, {"text_idx": "#000080", "text": "BC: Inas qhana [arunakax apnan\u0303achispa]. Indi\u0301gena marka san\u0303arux guarayos jan ukax guarani\u0301es markanak san\u0303aw wakisispa, jan ukax qhichwa marka maysatx sutipats san\u0303arakispawa."}, {"text_idx": "#000082", "text": "BC: Ukakipkarakiw tamachat [arux] uraqipankiri, ukampirus indi\u0301genas markankirinakax uywanaka quqanak ukhamarak pacha samanx suma un\u0303jan\u0303 yatipxi. Ukampirux sara, thuqhuwi, aru ukatx tayka arunakatx yaqhip [arunakax] ukankan\u0303ap muniriskatxa."}, {"text_idx": "#000083", "text": "RV: Yatichawinxa, tamax jupanakar un\u0303anchayir arunak un\u0303stayapxi. Kawkni\u0308r arukas apnaqataxa, kunatakisa? uka qhanancht\u2019ama."}, {"text_idx": "#000084", "text": "BC: San\u0303a\u0308ni, indi\u0301genas arunaka. Tayka arunakax sapakutinjamaw qhipartan\u0303 munasipki. Sullkawirinakax juk\u2019anikiw tayka arunak arsxapxi ukakipkarakiw jili\u0308rinakax juk\u2019ak wawanakar yatichxapxi ukatwa wali wakiskirix tayka arunakar ch\u2019amanchan\u0303axa."}, {"text_idx": "#000086", "text": "BC: Jilpachax kullkanakan kankan\u0303aptuqitx arsutaskiwa ukampirus kamachinakax janiw phuqhatakiti. Nayax markanakanx un\u0303jtwa, pisin jakawtuqitx janiw arsutakiti, maysatuqitx markanakanx kunjamkiti ukhamakiw sarantaski, sullkawirinakax munay jan munaw usur jaqiptapxi, ukampirus marka irpirinakax janiw kamachx phuqhayapkiti. 13 jan ukax 14 maran sullkawirinakaw usuriptapxi ukatx pisinak jakasipxaraki."}, {"text_idx": "#000088", "text": "BC: Chaco uksanx aywanaka ukat quqanakats wali qamiripxiwa [ukaw un\u0303jasi]. Wan\u0303suw utjki uksanx reforstacio\u0301n ukaw jan ch\u2019amanchata\u0308kiti ukakipkarakiw jawiranaks jan suma un\u0303jatakiti maysatx qaqanakax kayurananx jawq\u2019aran\u0303aspawa."}, {"text_idx": "#000090", "text": "BC: kawkhanti jakask uksanx quqanakax askin un\u0303jatakiskiwa maysatx guarani\u0301es jupanakatakix yapuchawimp jakasin\u0303wa, ukampins yapuchawix wila masitakiki janiw aljan\u0303atakikiti. Taqi ukanakasti ecosistemar askin un\u0303jaw ch\u2019amancharaki."}, {"text_idx": "#000093", "text": "Aka qillqatuqinx uraqpachar arunakap un\u0303t\u2019ayas kimsan irnaqirinakaw chikanchasipxi. Amrit Sufi, India markata, Jhonnaten Rangel, Mexi\u0301co markata ukatx O\u0323mo\u0323 Yoo\u0300ba\u0301, Nigeria markataraki, jupanakax yatxatapxi, qillqapxi ukatx llikataypin arunakap un\u0303t\u2019ayasaw yanapt\u2019apxi. Kunats wal askix aka irnaqawimp phuqhan\u0303ax uksatuqit jupanakat ist\u2019apxan\u0303ani.\nGlobal Voices podcast ukax uraqapachat yatiyawinak un\u0303t\u2019ayi. Sapa simanaw tamatuqitx jila kullakanakax kunati\u0308 markapanx ma\u0308kiptik uksatuqit yatiyapxi ukatx kunjams yatiyan\u0303atakix sarantayapxi. Uraqapchat yatiya\u0308winak un\u0303t\u2019ayattuqit ist\u2019apxan\u0303ani.\nAka un\u0303t\u2019ayatix askinjamachixa, suscri\u0301bete masinakamar un\u0303t\u2019ayarakisma. Twitter uksanw arkatanipxitasma. Aka podcast jaylliwix askiwa \u00abVoyage\u00bb de NikMartken, Global Voices uksan juk\u2019amp un\u0303t\u2019ayata."}, {"text_idx": "#000097", "text": "Pachpan yatiyirinakatakix ma\u0308 wakiskiriw utjan\u0303apaspa, ukampins thiyatuqin jakasirinakataki, pacha turkakiptawimpix kullakanakaw sinti aynacht\u2019atapxi. Markachirinakan arst\u2019asipxan\u0303apax wali askiwa, ukhamat kuna jan walt\u2019anakatix utjki ukanak un\u0303t\u2019ayapxan\u0303apataki, pacha turkakiptawimpix sinti jan walt\u2019awinakaw utji, ukatx kunjats nayrar mistuwix utjasp taqi ukanaka."}, {"text_idx": "#000098", "text": "Gran Chacox Bolivia markanx sureste uksan jikxatsi, ecolo\u0301gica ukhamarakiwa, 750 000 kilo\u0301metros cuadrados ukch\u2019arakiw pusi markamp qurpasi. Janiw markachirinakax sinti utjapkarakiti ukampins centro urbanos ukanakax jaya jayankarakiwa. Kuna sinti jan walt\u2019anak utjki\u0308 juk\u2019ampins ch\u2019umin nina naktawinak utjki ukanakak jilpachax un\u0303t\u2019ayapxi. Maysatuqitx ecolo\u0301gica ukat biodiversidad ukax utjarakiwa3400 may may quqanakaw utji ukatx uywanakatx wawaninaka, jach\u2019a asirunaka ukatx jisk\u2019a laq\u2019unakaw utjaraki. Uraqapachan payi\u0308r quqanak utjirix markachirinakan utjnuqasiwipamp ukhamarak waka uywirinakan amtanakapamp ukatx agroindustriales amtanakamp aynacht\u2019atawa. 2020 maranxa, Global Change Biology Journal uksatx ma\u0308 yatxataw lurapxi ukasti biodiversidad askin un\u0303jan\u0303ataki, 23 % bioma ukax jark\u2019aqatan\u0303apanxa, ukampirus jichhax 5 % ukhakiw jark\u2019aqawix utjaraki."}, {"text_idx": "#000099", "text": "Plataforma Media Cloud uksat bolivianos llikatuq yatiyirinakat markatuqitx kunjams arusipxi ukaw qhanstaraki. Jisnawa \u201cGran Chaco\u201d 2021 maranxa, medios bolivianos uksanx hidrocarburos, thakhi lurawita, yaqha sartaw amtanakat ukat yaqhanakampit juk\u2019ampins autonomi\u0301a regional uksatuqinakatw un\u0303t\u2019ayaraki.\nAkasti naturales ukan jan walt\u2019awinak utjki ukarukiw un\u0303t\u2019ayi: alliqtawinkaru."}, {"text_idx": "#000101", "text": "Plataforma janiw yatiyawinak ukat redes socialanak apthapkiti, aka un\u0303acht\u2019awix janiw qhana un\u0303staykiti kunjamti\u0308 Gran Chacot yatirinakax yatiyki ukhama, ukampirus amuyt\u2019ayarakiw uksatuqi aruskipt\u2019an\u0303ataki.\nGran Chaco markan pacha turkakiptawit juk\u2019amp yatxataw un\u0303acht\u2019ayan\u0303atakix Rising Voices uksatx 26n figuras regionales, markan yatiyirinakapata, warani yatiyirinakapa ukatx ONG Marka irpirinakan irnaqirinakaparuw jiskt\u2019ata. Uka jiskt\u2019awinak luratax un\u0303t\u2019ayiw khitinakas uksan jakasipxi jupanakax kuna jan walt\u2019awis utji uksataw qhanstaraki."}, {"text_idx": "#000103", "text": "A\u0301reas protegidas uksar utjantasir mantapk uksatx irpirinakax janiw kamsapkisa.\nQ\u2019uma uma uksatuqit ma\u0308 wakiskir derecho humano ukhaman\u0303apawa.\nPacha turkakiptawix umatuqit pisinkan\u0303 utjayi.\nAliqat quqanak khuchhuran\u0303a ukat phichhsuwinakax uka ch\u2019uminak nakhantayaw utjayi."}, {"text_idx": "#000104", "text": "Gran Chaco boliviano uksan pacha turkakipatawipatx may may arst\u2019awinakaw utjaraki."}, {"text_idx": "#000105", "text": "Pacha turkakipaw jan walt\u2019aw un\u0303jan\u0303atakix pacha samantuqir un\u0303jan\u0303xatx juk\u2019amp ch\u2019amanchapxan\u0303awa ukakipkarakiw warminakan tamacht\u2019awiparux ch\u2019amanchan\u0303a.\nPacha pata markat jach\u2019a markar sarxan\u0303 juk\u2019amp utjayaski.\nComunidades indi\u0301genanakax markan jakan\u0303atakix uraqinakap un\u0303jasipkiwa.\nPacha turkakipta\u0308wix pachpan jakasirinakan ch\u2019uxn\u0303a qullapx chhaqtayan\u0303 munaraki.\nIrpirinakax jisk\u2019a productores ukanakaruw yanapt\u2019i ukampins janiw jach\u2019a corporacionanakaruxa."}, {"text_idx": "#000106", "text": "Pachpan jakasirinakax pacha turkakiptawin jan walt\u2019awinakapar askichan\u0303atakix irnaqapxarakiwa. Un\u0303acht\u2019ayatanakax yatiyaw yatiyirinakarux chikanchasiyarakiwa juk\u2019ampinsa tiliwisyuna, ONG uksat churat wulitinanaka, llikatuq un\u0303t\u2019ayirinaka, redes socialanaka, minsajiyir tamanaka."}, {"text_idx": "#000107", "text": "Medios independientes uksatx akanakawa No\u0301madas, La Regio\u0301n ukatx La Brava, yatxataw thakhinakampiw pachan jan walt\u2019awip yatin\u0303atakix yanapat\u2019asipxi. No\u0301madas uksatx ma\u0308 jan iyawsat chaka luratampix 3000 hecta\u0301reas quqanakaw khuchthapiwayat ukxatw wakiskir yatiayaw un\u0303t\u2019ayi. El Chaja\u0301 ukax Nativa tamankiriwa uksatx imaylu ukatx yatiyawinaktaypiw wulitinanakax un\u0303t\u2019ayaraki."}, {"text_idx": "#000111", "text": "Yaqhaxa, Leonardo Tamburini, organizacio\u0301n ORE irpirix jan iyawsat chakatuqitx amuyunaka arunaka un\u0303t\u2019ayarakiwa, markachirix kamst\u2019isa uksatw masinakapampix amuyunakx jach\u2019aptayaraki. Aka un\u0303tan\u0303a ORE uksan luratax comunidades indi\u0301genas Ayoreos uksan quqanak ninamp naksuyawix kunjamas uksat un\u0303t\u2019ayaraki."}, {"text_idx": "#000114", "text": "\u00abChaquen\u0303otwa, jawiratwa, quqatwa. Uraqix suma un\u0303jan\u0303ax nayan kankan\u0303ajawa. Quqanak khuchhuran\u0303ax suyt\u2019ayatapan!\u00bb. Villamontes, Bolivia. Knorke Leaf jupan jamuqata, iyawst\u2019amp un\u0303t\u2019ayata."}, {"text_idx": "#000115", "text": "Askin chikanchasiwix amtanakamp sarantan\u0303awa Nanum: Mujeres Conectadas, llikar jasak mantan\u0303 thaqhi ukhamat patan jakasir kullakanakax llikatuq pacha turkakiptawtuqitx un\u0303t\u2019ayapxan\u0303apataki."}, {"text_idx": "#000117", "text": "Markasanakatx walja yatiyawinkaw un\u0303t\u2019ayatan\u0303apa; uksa markanx kunas makiptas ukxa janiw taqin yatipkiti. Ukampirus yatiykipasin\u0303ax wali wakiskiriwa."}, {"text_idx": "#000120", "text": "Akham yatichawinakax waljaniruw yatichata ukhamat k\u2019umiw yatiyawinak yatipxan\u0303aptaki, ukakipkarak juk\u2019amp yatiyawinak un\u0303t\u2019ayapxan\u0303apataki, ukmapins jamuqanakamp kunaw pacha turkakiptaw jan walt\u2019awinakatx un\u0303t\u2019ayataraki."}, {"text_idx": "#000124", "text": "Khaysa Jisk\u2019a Wallata aylluna, Qullasuyu-Chuqiyapu markan ma\u0308 aylluwa, Jilata Bernabe\u0301 Mamanix mayni luqta\u0308winak churir jilaruw akham sasin jiskt\u2019atayna: \u201cjilata, jichhat uksarux titulunikit uywanakx awatxan\u0303a\u0308ni?\u201d."}, {"text_idx": "#000126", "text": "Qullasuyu markax walja markanakat utt\u2019at markawa, juk\u2019ampis nayra laq\u2019a achachilanakatpach utjir markanakata, aka markanakax aknirinakawa: aymara, uru, chikitanunaka, waraninaka walja yaqhanakampi, niya 62.2 ukhanipxiw sapa patakatxa. Aymar markax kimsa waranqhan waranqhapat jilawiriwa, juk\u2019ampis aka Qullasuyu, Pirwa, Ch\u2019ili, Arjintina markanakankapxiwa."}, {"text_idx": "#000128", "text": "AMa\u0308 mamaw tunta aljir jak\u2019an qunusiski. Flickr (CC BY-NC 2.0)"}, {"text_idx": "#000129", "text": "Nayraqatpachxa, aka kast titul luqta\u0308winakaxa, juk\u2019ampis mayni pachpa, ayllu pachpa, markap pachp munasin\u0303aruw ch\u2019aman\u0303chi, kunalaylutix markachirinakax kunayman lura\u0308winakampix jaka\u0308winakapanx chikan\u0303chasiniwayapxi. Ukatx uka luqta\u0308winakampix kunayman lura\u0308winakan chikan\u0303chasxapxaspa."}, {"text_idx": "#000130", "text": "Aka markan nayrapachatpach jaqir markachirinakax janiw khaya 1952 Revolucio\u0301n Nacional uka pachkamax iskularux sarapxirikataynati, jichhu\u0308rkamas janiw jach\u2019a yatiqan\u0303 utanakax ayllunakan markanakan utjkiti. Khitinakatix jach\u2019a yatiqan\u0303 utanakan yatiqan\u0303 munakixa, jach\u2019a markanakar ukhamarak yaqhawjanakar yatiqir sarapxan\u0303anakapawa. Ukhamipanxa, aymar marka ukatx yaqha aymar markanakjam utjirinakax janipuniw jach\u2019a yatiqan\u0303 utanakar puripkiti, ukhamarus aka markanakax wali suma yatin\u0303anakanipxiwa."}, {"text_idx": "#000131", "text": "Aka kast luqta\u0308winakax janiw Qullasuyu markanak utjirikataynati, jan ukasti walja kunayman yaqha markanakan utjiritayna: iwrupana, yaqha layanaka. Ukatxa walja uka markanakan qullqi juk\u2019uchan\u0303 thakhirjamakiw luqtapxiritayna, uka amuyumpix kunayman utjir patrunanakarukiw juk\u2019ampis waqaychapxi. Aka Qullasuyu markanx aka luqta\u0308winakax janiw uka amuyumpikiti, jan ukasti yaqha amuyump amtampiwa. Kunata? Kunalaykutix janiw uka luqta\u0308wimpix Jisk\u2019a Wallata ayllunx janiw kuna patrun thiys sarkaniti, jan ukasti lurataparjamaw luqtataski, juk\u2019ampis markachirir ch\u2019aman\u0303chan\u0303ataki."}, {"text_idx": "#000135", "text": "productiva y territorial, orientada a la produccio\u0301n intelectual y material, al trabajo creador y a la relacio\u0301n armo\u0301nica de los sistemas de vida y las comunidades humanas en la Madre Tierra, fortaleciendo la gestio\u0301n territorial de las naciones y pueblos indi\u0301gena originario campesinos, las comunidades interculturales y afrobolivianas."}, {"text_idx": "#000139", "text": "Aka luqta\u0308wimpix nayrapachatpach utjir markanakar jaqirjam un\u0303jan\u0303 amtawa. Aka ayllunak markanakax janiw markachirirjam un\u0303jatakataynati, jan ukasti uywats juk\u2019ampir un\u0303jatapxataynawa, tukusin\u0303apatak un\u0303jatapxataynawa."}, {"text_idx": "#000145", "text": "Aka 2020 marankasina, 195 Bolivia markan yuri\u0308wipanx kunayman k'umi\u0308winakaw llika taypin un\u0303jasiniwayi. Aymar llikachirinakaxa, Jeanine An\u0303ez marka irpiri warmin lunthatasitapata, jan qullasin\u0303tuqin ukhamarak yatiqa\u0308w yaticha\u0308wtuqin yanapatapat walpun arusiniwayapxi. Ukhamarak aka markan utt'asitapax janiw taqinitakikataynat sasaw saniwayapxi. Juk'ampis aka kuruna ispan\u0303ulat t'aqaqta\u0308w urux janiw kunat sapa llumpaqa 6 amtan\u0303a\u0308xaspati, sasaw sawayapxi."}, {"text_idx": "#000146", "text": "Aymar markaruxx pusi jichhapach markanakaruw t'aqanuquniwayapxatayna: Wuliwya, Pirwa, Ch'ili ukatsti Arjintina. Kimsa waranqh waranqh aymaranakaw aka markanakanx utjapxatayna. Ukhamarak arupax Qullan Aymar Jaqi Aru sutiniwa, jichhu\u0308runakanx aymarat un\u0303t'atakixarakiwa. Juk'ampis yapump uywampiw qamasipxi, ukhamarak wali kusa alikipanakapxiwa. Ukatsi, laq'apachatpach utjirinakax 62,2% (sapa patakat suxtatunk payani) ukhapxataynawa."}, {"text_idx": "#000147", "text": "Aymaranakax amuyasxapxiwa, ukhamarak jach'a utanakans markap pachpata, yatin\u0303anakapata, yapucha\u0308winakapata, uywa uywan\u0303anakxata, marka apnaqan\u0303xata juk'ampinakat yatxatxapxi. Ukatsti jach'a yatxata\u0308winakapanx uka yatin\u0303anakapat un\u0303acht'ayxapxi. Maysatxa, aka yatxata\u0308winakax janiw uka misti anqat jutir jaqinakan qillqatakataynati, imantapxiritaynawa."}, {"text_idx": "#000149", "text": "Uka qillqatapanxa, siwa: \u201cAkanx janiw aka markanakan urupax amtata\u0308kiti \u00bfKUNATA? \u2013 en esta pa\u0301gina no celebramos los di\u0301as de independencia de estos pai\u0301ses \u00bfPORQUE?\u201d. Uka jiskt'amp jiskt'asaw kunats aka markanakan utt'asiwipax jan amtan\u0303 wakiski ukatuqitx arkirinakaparux amuyt'ayaniwayi:"}, {"text_idx": "#000150", "text": "Porque los di\u0301as en que estos pai\u0301ses celebran su independencia no fueron independencia para los aymaras. Las condiciones de explotacio\u0301n continuaron o empeoraron para nosotros."}, {"text_idx": "#000151", "text": "Aymaranakax aka marka utt'asitapatx \u00abpunkusin\u0303a\u00bb ukax janiw tukusinkiti, ukhamarak uka patrun jaqinakax jan kunak jiwkatayasipkakiwa, ukhamarak qullqs wiq'susipkakiwa:"}, {"text_idx": "#000152", "text": "La independencia de estos pai\u0301ses donde vivimos los aymaras no fue la liberacio\u0301n del aymara, fue un cambio de \u00abamo\u00bb, pasamos de los abusos de los espan\u0303oles a los abusos de sus hijos."}, {"text_idx": "#000153", "text": "Alayatpach apnaqirinakax aka marka utt'asitatx aymaranakarux t'aqhisiyanisipkakiwa, janiw aymaranakarukiti, jan ukasti taqi aymarjam markanakaru. Ukhamankasinwa, 1952 Marka Ch'axwa\u0308wix purintaniwayi, ukhatwa ma\u0308 juk'ita ch'ujtaniwayi, janiw aka marka,irpirin chhijlla\u0308winakapatakis chhijllayatakanati, uraqinakas janiw aymaranakankataynati. Jichhakamas jan purapat un\u0303jasin\u0303a ukhamarak jisk'achasin\u0303ax aka uraqin laq'a pachat utjir jaqinakatakix utjaskakiwa."}, {"text_idx": "#000156", "text": "Ukham jilata Ajatan arsutaparux waljan llika taypin llikachirinakaw \u00abjallalla\u00bb, \u201cCierto, no se puede celebrar una falsa independencia que nos ensen\u0303aron en los colegios, todo fue una patran\u0303a. Fue la independencia de los criollos,\u00bb sasin jaysaniwayapxaraki. Waljan jila kullakanakapuniw uka amuyux walikipuniw sasin sawayapxaraki, ma\u0308 juk'anisti ukham amuyunakax q'aranakaruw jisk'achi sasaw sapxaraki."}, {"text_idx": "#000157", "text": "Ukxaruxa, panin wali yatxatat k'uk'u aymar yatichirinakaxa, Pablo Mamani ukhamarak David Quispe uka pachpa amuyumpirakiw aka marka utt'asi\u0308w urunx aruntawayapxaraki."}, {"text_idx": "#000158", "text": "Bolivia es inviable sin los indios, salvajes, alten\u0303os, masistas...195 an\u0303os de la republica neocolonial no ensen\u0303o\u0301 nada?"}, {"text_idx": "#000160", "text": "Uka qillqatanakanxa, \u00abindio\u00bb, \u00absalvajes\u00bb, \u00abalten\u0303os\u00bb ukhamarak \u00abmasistas\u00bb arunakaw un\u0303sti. \u00abAlten\u0303o\u00bb uka arux aka El Alto Aymar markan utjasirinakapatakiwa, juk'ampis aymar qhichwa jila kullakanakaw utjasipxi. \u00abMasista\u00bb uka arusti Movimiento Al Socialismo MAS, uka arkirinakapatakiwa, juk'ampis jan wali arut un\u0303jataw An\u0303ez warmin arkirinakapanxa. Ukatsti, uka arunakax aymar qhichwa juk'ampis aka markan laq'apachat utjirinakapar jisk'achjan\u0303atakiw arusipxi. Ukhamatwa, Mamani yatichiri jilatamp Qhisphi yatichiri jilatampix aka Bolivia marka utt'asiwipatx arsuwayapxi, juk'ampis aka markax janitix aymaranaka\u0308kasp ukhamarak jan qhichwanaka\u0308kaspaxa, janiw kuna\u0308kaspasa, sasaw saniwayapxi."}, {"text_idx": "#000161", "text": "Juk'ampis aka Bolivia tuqix wali qhuru arumpipuniw yatxatat irptiri ukhamarak yatichiri Felipe Quispe Huanca jilatax arsuwayaraki. Ma\u0308 tiliwishun aruskipa\u0308winx arunakapax walpun aka markpach un\u0303xtayawayaraki. Waljanipuniw ukax chiqapuniskiw sasin sawayapxi, ma\u0308 qawqhanisti, un\u0303isisin\u0303 amuyuwa sapxarakiwa."}, {"text_idx": "#000165", "text": "Nuestros hijos indi\u0301genas ya son de clase media, estudiaron y son profesionales. No pueden seguir viviendo con rencor de hace 500 an\u0303os, no pueden seguir odiando al k\u2019ara [palabra quecha para invasores]. Todos somos bolivianos y debemos unirnos para que el pai\u0301s progrese."}, {"text_idx": "#000166", "text": "Ukhamatwa, Mallkump ukhamarak Rafael Quispempix walja kunanak aruskipawayapxi. Juk'ampis kunjamats aka markan nayra laq'apachatpach qamirinakax jisk'achatakisipki, ukhamarak kunjamats yaqhip aymar qhichwa jaqinakax q'aranakatak irnaqasipki. Taqi ukanakat aruskipawayapxi. Uka aruskipa\u0308wimpixa, Bolivia sutin markax kunjamakitix uk qhanstayawayapxi."}, {"text_idx": "#000168", "text": "\u201cNada que celebrar 195 an\u0303os de bolivia, continu\u0301a la masacre y el genocidio llegados hace 488 an\u0303os a estas tierras con la invasio\u0301n, ejercidos con la colonizacio\u0301n, practicados en la repu\u0301blica... continuados en el estado. osan decir \u00abindependencia\u00bb, pero hay extranjeros gobernando con dictadura y tirani\u0301a.\u201d"}]